**Likumprojekta** **“Grozījumi Ieguldījumu pārvaldes sabiedrību likumā” sākotnējās ietekmes novērtējuma ziņojums** **(anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Likumprojekta “Grozījumi Ieguldījumu pārvaldes sabiedrību likumā” (turpmāk – Likumprojekts) mērķis ir saskaņot Ieguldījumu pārvaldes sabiedrību likuma normas ar likumprojekta “Ieguldījumu brokeru sabiedrību likums” normām, lai nodrošinātu tiesību sistēmas saskaņotību un pārņemtu Direktīvas 2019/2034 prasības. Likumprojekts stāsies spēkā pēc tā pieņemšanas vispārējā kārtībā. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Likumprojekts izstrādāts, lai:  1)saskaņotu Ieguldījumu pārvaldes sabiedrību likuma normas ar likumprojekta “Ieguldījumu brokeru sabiedrību likums” normām;  2)nacionālajos normatīvajos aktos pārņemtu Eiropas Parlamenta un Padomes 2019.gada 27.novembra direktīvas (ES) Nr. 2019/2034 par ieguldījumu brokeru sabiedrību prudenciālo uzraudzību un ar ko groza Direktīvas 2002/87/EK, 2009/65/EK, 2011/61/ES, 2013/36/ES, 2014/59/ES un 2014/65/ES (turpmāk – Direktīva 2019/2034) prasības. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekta izstrādes pamatā ir Direktīvas 2019/2034 pārņemšana nacionālajos normatīvajos aktos, kā rezultātā ir izstrādāts arī likumprojekts “Ieguldījumu brokeru sabiedrību likums”. Likumprojekts ietver tehniska rakstura precizējumus, precizējot atsauces gan uz nacionālajiem, gan Eiropas Savienības normatīvajiem aktiem, kā arī izmaiņas ieguldījumu pārvaldes sabiedrību kapitāla pietiekamības prasībās.  Likumprojekta 1. pantā tiek precizēta atsauce uz Privāto pensiju fondu likumu, kurš stājies spēkā 2020.gada 13.janvārī, tādejādi spēku zaudējis likums “Par privātajiem pesniju fondiem”.  Likumprojekta 2.pants paredz precizēt atsauci attiecībā uz sākotnējā kapitālu sastāvu, proti, tiek noteikts, ka sākotnējo kapitālu veido viens vai vairāki no Eiropas Parlamenta un Padomes 2013.gada 26.jūnija regulas (ES) Nr. [575/2013](http://eur-lex.europa.eu/eli/reg/2013/575/oj/?locale=LV) par prudenciālajām prasībām attiecībā uz kredītiestādēm, un ar ko groza regulu (ES) Nr. [648/2012](http://eur-lex.europa.eu/eli/reg/2012/648/oj/?locale=LV) (turpmāk - Regulai Nr. 575/2013) 26.panta 1. punkta "a", "b", "c", "d" vai "e" apakšpunktā minētajiem posteņiem. Minētais Regulas Nr. 575/2013 26.panta 1. punkts paredz:  a) kapitāla instrumenti, ar noteikumu, ka ir izpildīti 28. pantā vai, attiecīgā gadījumā, 29. pantā izklāstītie nosacījumi;  b) akciju emisijas uzcenojuma konti, kas saistīti ar a) apakšpunktā minētajiem instrumentiem;  c) nesadalītā peļņa;  d) citi uzkrātie ienākumi, kas netiek atspoguļoti peļņas vai zaudējumu aprēķinā;  e) citas rezerves.  Papildus jāuzsver, ka c, d un e apakšpunktā uzskaitītos posteņus atzīst par sākotnējo kapitālu tikai tad, ja tie iestādei ir pieejami neierobežotai un tūlītējai izmantošanai, lai segtu riskus vai zaudējumus, līdzko tie ir radušies.  Direktīvas 2019/2034 60.pants tiek ieviests likuma 8. panta sestās daļas 2. punktā, nosakot atsauci uz Eiropas Parlamenta un Padomes 2019.gada 27.novembra regulas (ES) Nr. 2019/2033 par prudenciālajām prasībām ieguldījumu brokeru sabiedrībām, un ar ko groza regulas (ES) Nr. 1093/2010, (ES) Nr. 575/2013, (ES) Nr. 600/2014 un (ES) Nr. 806/2014 (turpmāk – Regula Nr. 2019/2033) 13. pantu, kurā noteikta kārtība fiksēto pieskaitāmo izdevumu summas aprēķinam.  Pašlaik ieguldījumu pārvaldes sabiedrības, kuras paralēli to pamatdarbībai fondu pārvaldes pakalpojumu sniegšanai ir tiesīgas sniegt vienu no ieguldījumu pakalpojumiem, t.i. veikt ieguldītāja finanšu instrumentu portfeļa individuālu pārvaldīšanu, un divus ieguldījumu blakuspakalpojumus, t.i. sniegt konsultācijas par ieguldījumiem finanšu instrumentos un veikt fondu ieguldījumu apliecību turēšanu un administrēšanu, ievēro ne tikai minimālā sākotnējā kapitāla (un attiecīgi aprēķinātā papildu pašu kapitāla) prasību, fiksēto izmaksu kapitāla prasību, bet arī ieguldījumu brokeru sabiedrībām saistoši kapitāla prasību, kas aprēķināta saskaņā ar Regulas Nr. 575/2013 prasībām. Ņemot vērā izmaiņas ieguldījumu brokeru sabiedrību darbības regulējumā un izvērtējot tiem noteiktās specifiskās prasības pašu kapitāla struktūrai un pietiekamībai, kā arī precizēto aprēķinu, nebūtu mērķtiecīgi turpmāk piemērot šīs prasības ieguldījumu pārvaldes sabiedrībām. Attiecīgi tiek veiktas precizējošas izmaiņas regulējumā, kas paredz fondu pārvaldītājiem nepiemērot ieguldījumu brokeru sabiedrībām paredzētās kapitāla pietiekamības prasības, izslēdzot likuma 8. panta astoto daļu. Tādējādi pašu kapitāls nedrīkstēs būt mazāks ne par minimālā sākotnējā kapitāla un attiecīgi aprēķinātā papildu pašu kapitāla kopsummu, ne par Regulas Nr. 2019/2033 13. pantā noteikto summu.  Likumprojekta 3.pantā tiek precizēta redakcija atbilstoši likumā un Regulā Nr. 2019/2033 lietotajiem terminiem, kā arī likuma 10.pants tiek papildināts ar jaunu daļu, kurā noteikti Komisijai iesniedzamie dokumenti, ja tā plāno veikt kādu no ieguldījumu pakalpojumiem vai blakuspakalojumiem. Likumprojekta 4.pants izsaka likuma 12.pantu jaunā redakcijā, paredzot iespēju un nosacījumus licencē mainīt ne tikai pārvaldes pakalpojumus, bet arī ieguldījumu pakalpojumus vai blakuspakalpojumus, ko ieguldījumu pārvaldes sabiedrība ir tiesīga veikt. Visbeidzot, likumprojekta 5.pantā iestrādāta atsauce uz Ieguldījumu brokeru sabiedrību likumu, likumprojekta 6.pantā tiek izslēgtas atsauces uz Finanšu instrumentu tirgus likuma normām, kuras izslēgtas ar grozījumiem, kuri stājās spēkā 2018.gada 18.jūlijā un likumprojekta 7. pantā precizēta likuma 75.2 panta piektās daļas redakcija, ņemot vērā grozījumus likuma 8. pantā. |
| a 3. | Projekta izstrādē iesaistītās institūcijas | Finanšu ministrija sadarbībā ar Finanšu un kapitāla tirgus komisiju. |
| 4. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums attiecas uz Finanšu un kapitāla tirgus komisiju, finanšu instrumentu tirgus dalībniekiem, proti, ieguldījumu pārvaldes sabiedrībām. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums nerada ietekmi uz tautsaimniecību un administratīvo slogu. |
| 3. | Administratīvo izmaksu monetārs novērtējums | Tiesiskais regulējums nerada administratīvās izmaksas. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Projekts šo jomu neskar.* |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Līdz ar likumprojektu “Grozījumi Ieguldījumu pārvaldes sabiedrību likumā” ir izstrādāts likumprojekts „Ieguldījumu brokeru sabiedrību likums”, “Grozījumi Finanšu instrumentu tirgus likumā”, “Grozījumi Kredītiestāžu likumā”, “Grozījumi Alternatīvo ieguldījumu fondu un to pārvaldnieku likumā”, “Grozījumi Kredītiestāžu un ieguldījumu brokeru sabiedrību darbības atjaunošanas un noregulējuma likumā” un “Grozījumi Finanšu konglomerātu likumā”.  Likumprojekti Ministru kabinetā un Saeimā skatāmi vienlaicīgi. |
| 2. | Atbildīgā institūcija | Finanšu ministrija un Finanšu un kapitāla tirgus komisija. |
| 3. | Cita informācija | Nav. |

|  |  |  |
| --- | --- | --- |
| V. Tiesību akta projekta atbilstība Latvijas Republikas starptautiskajām saistībām | | |
| 1. | Saistības pret Eiropas Savienību | Saskaņā ar Direktīvas 2019/2034 67.panta 1.punktu dalībvalstis līdz 2021.gada 26.jūnijam pieņem un publicē normatīvos aktus, kas vajadzīgi, lai izpildītu šīs direktīvas prasības. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| 1. tabula  Tiesību akta projekta atbilstība ES tiesību aktiem | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes 2019.gada 27.novembra direktīvas (ES) Nr. 2019/2034 par ieguldījumu brokeru sabiedrību prudenciālo uzraudzību un ar ko groza Direktīvas 2002/87/EK, 2009/65/EK, 2011/61/ES, 2013/36/ES, 2014/59/ES un 2014/65/ES. | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, - sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, - norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2019/2034 60.pants | Likumprojekta 2.pants(8.panta sestās daļas 2.punkts) | ES tiesību akta vienība tiek pārņemta pilnībā | Likumprojekts nenosaka stingrākas prasības kā ES tiesību akts |
|  |  |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav. | | |

|  |
| --- |
| 2. tabula  Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.  Pasākumi šo saistību izpildei |
| *Projekts šo jomu neskar.* |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšanai un iesaistīšanai uzziņa par Likumprojektu 2020.gada 13.janvārī tika ievietota Finanšu ministrijas tīmekļvietnē sadaļā “Aktualitātes” – “Sabiedrības līdzdalība” – “Tiesību aktu projekti” – “Finanšu tirgus politika”.  Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvji varēs sniegt viedokļus par projektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu, kas 2020.gada 13.janvārī publicēts Finanšu ministrijas tīmekļvietnē sadaļā “Aktualitātes” – “Sabiedrības līdzdalība” – “Tiesību aktu projekti” – “Finanšu tirgus politika”, adrese:  <https://www.fm.gov.lv/lv/uzzina-par-likumprojektu-ieguldijumu-brokeru-sabiedribu-likums-un-likumprojektu-grozijumi-finansu-instrumentu-tirgus-likuma>  Minētā uzziņa attiecas arī uz šo likumprojektu. |
| 3. | Sabiedrības līdzdalības rezultāti | Sabiedrības pārstāvju iebildumi un priekšlikumi nav saņemti. |
| 4. | Cita informācija | Sabiedrība pēc normatīvā akta pieņemšanas tiks informēta ar publikāciju laikrakstā "Latvijas Vēstnesis", kā arī ievietojot to bezmaksas normatīvo aktu datu bāzē www.likumi.lv.  Likumprojekts tiks ievietots arī Finanšu un kapitāla tirgus komisijas mājaslapā. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Likumprojekta prasību izpildi nodrošinās Finanšu un kapitāla tirgus komisija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde pēc būtības neietekmē likumprojekta izstrādē iesaistītās institūcijas un uzdevumus, kā arī tam nav ietekmes uz institūcijām pieejamajiem cilvēkresursiem. Likumprojekta izpildei nav nepieciešams reorganizēt esošās institūcijas, veidot jaunas institūcijas vai likvidēt esošās institūcijas. |
| 3. | Cita informācija | Nav. |

Finanšu ministrs J. Reirs

Hammers, 67095441

aivis.hammers@fm.gov.lv